
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 993 


1 Αυγούστου 2002 


ΑΠΟΦΑΣΕΙ Σ 

Αριθ.2107 (1) 

Εσωτερικός Κανονισμός Λειτουργίας του Ινστιτούτου 
Διαρκούς Εκπαίδευσης Ενηλίκων (Ι.Δ.ΕΚ.Ε.). 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 4 του Ν. 2327/1995 «Εθνικό 
Συμβούλιο Παιδείας, ρύθμιση θεμάτων έρευνας παιδείας 
και μετεκπαίδευσης εκπαιδευτικών και άλλες διατάξεις 
(ΦΕΚ 156Α') όπως τροποποιήθηκε και ισχύει με τις διατά¬ 
ξεις του άρθρου 3παρ. 3του Ν. 2909/2001 «ρυθμίσεις θε¬ 
μάτων εισαγωγής στην τριτοβάθμια εκπαίδευση και άλ¬ 
λες διατάξεις» (ΦΕΚ90Α'). 

β) Τις διατάξεις του Π.Δ/τος 142/2002 «Οργάνωση - Δι¬ 
οίκηση του Ινστιτούτου Διαρκούς Εκπαίδευσης Ενηλίκων 
(Ι.Δ.ΕΚ.Ε.)» (ΦΕΚ118Α). 

γ) την 64/25.6.2002 απόφαση του Δ.Σ. του Ι.Δ.ΕΚ.Ε. 
σύμφωνα με την οποία καταρτίστηκε ο Εσωτερικός Κανο¬ 
νισμός Λειτουργίας αυτού. 

δ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εγκρίνουμε τον Εσωτερικό Κανονισμό Λειτουργίας του 
Ι.Δ.ΕΚ.Ε. ως ακολούθως: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΚΕΦΑΛΑΙΟ Α' 

ΓΕΝΙΚΑ 

Άρθρο 1 
Ίδρυση 

(Άρθρο 4 παρ.1 Ν. 2327/1995, 
άρθρο 3 Ν. 2909/2001) 

1. Ιδρύεται νομικό πρόσωπο ιδιωτικού δικαίου με την 
επωνυμία Ινστιτούτο Διαρκούς Εκπαίδευσης Ενηλίκων 
(Ι.Δ.ΕΚ.Ε.), (ΙΝδΤΙΤυΤΕ ΡΟΠ ΟΟΝΤΙΝυίΝΘ ΑϋυΐΤ ΕΌ- 
υΟΑΤΙΟΝ - ΙϋΕΚΕ), το οποίο υπάγεται στη Γενική Γραμ¬ 
ματεία Εκπαίδευσης Ενηλίκων (Γ.Γ.Ε.Ε.). 

2. Το Ινστιτούτο έχει έδρα την Αθήνα και μπορεί να ιδρύ¬ 
ει παραρτήματά του σε όλη τη χώρα. 

3. Το Ινστιτούτο έχει σφραγίδα σε δύο εκδόσεις, ελλη¬ 


νική και αγγλική. Η σφραγίδα είναι στρογγυλή στην οποία 
αναγράφεται περιμετρικά σε πλαίσιο η επωνυμία του και 
στο κέντρο τα αρχικά της επωνυμίας του. 

Άρθρο 2 
Σκοπός 

(άρθρο 3 παρ.3 Ν. 2909) 

1. Σκοπός του Ι.Δ.ΕΚ.Ε. είναι η τεχνολογική και επιστη¬ 
μονική υποστήριξη των προγραμμάτων της Γ.Γ.Ε.Ε. και η 
υλοποίηση ενεργειών που αφορούν στη δια βίου μάθηση. 

Το Ι.Δ.ΕΚ.Ε. έχει βασικό σκοπό την τεχνολογική και επιστη¬ 
μονική υποστήριξη των προγραμμάτων της Γ.Γ.Ε.Ε. και την 
υλοποίηση ενεργειών που αφορούν στη δια βίου μάθηση. 

Ειδικότερα σκοποί του ΙΔΕΚΕ είναι: (άρθρο 1 Π. Δ/τος 
142/2002) 

α. Η δημιουργία της κατάλληλης τεχνολογικής και επι¬ 
στημονικής υποδομής που θα κάνει δυνατή την άρτια και 
ταχεία υποστήριξη των προγραμμάτων και την υλοποίηση 
των ενεργειών αρμοδιότητάς του 
β. Η ενσωμάτωσητηςτεχνολογίαςτηςπληροφορίας και 
επικοινωνιών στην εκπαίδευση ενηλίκων 
γ. Η επιμόρφωση στα σύγχρονα εκπαιδευτικά πολυμέ¬ 
σα με την αξιοποίηση του σύγχρονου εκπαιδευτικού λογι¬ 
σμικού 

δ. Η εφαρμογή ειδικών ερευνητικών και επιμορφωτικών 
προγραμμάτων και η. ανάπτυξη μεθοδολογίας στην εξ 
αποστάσεως εκπαίδευση προκειμένου να αξιοποιηθείγια 
την εκπαίδευση διαφόρων κατηγοριών ενηλίκων 
ε. Η διαχείριση ευρωπαϊκών προγραμμάτων σχετικών 
με την εκπαίδευση ενηλίκων 
στ. Η παραγωγή και διάδοση εκπαιδευτικού και επιμορ¬ 
φωτικού υλικού για άλατα επίπεδα εκπαίδευσης ενηλίκων. 

2. Για την επίτευξη των σκοπών του το Ινστιτούτο μετα¬ 
ξύ των άλλων: 

α. Διεξάγει μελέτες και εκτελεί εκπαιδευτικά ή πειραμα¬ 
τικά προγράμματα τα οποία αναφέρονται στην περιοχή 
των επιστημονικών του ενδιαφερόντων 
β. Εκτελεί ερευνητικά προγράμματα και εκπονεί μελέτες 
για λογαριασμό της Γ.Γ.Ε.Ε. ή δικό του ή για λογαριασμό 
τρίτων ή σε συνεργασία με άλλους φορείς ή με διεθνείς 
οργανισμούς και ιδιαίτερα με την Ευρωπαϊκή Ένωση 
γ. Παρέχει σε τρίτους με αμοιβή ή χωρίς αμοιβή υπηρε¬ 
σίες πληροφορίες, συμβουλές και ενημέρωση σε θέματα 
της αρμοδιότητάς του 

δ. Οργανώνει ή συμμετέχει σε σεμινάρια, εκπαιδευτικά 

προγράμματα, συνέδρια, συναντήσεις Ελλήνων και ξέ¬ 
νων στην Ελλάδα ή στην αλλοδαπή 

ε. Προωθεί την ανάπτυξη σχέσεων και συνεργασιών με 
ημεδαπά ή αλλοδαπά ινστιτούτα, φορείς, κέντρα ή οργα¬ 
νισμούς του ίδιου ή συγγενούς επιστημονικού ενδιαφέ¬ 
ροντος, με ημεδαπά και αλλοδαπά ανώτατα εκπαιδευτικά 
ιδρύματα, σχολές ή τμήματα αυτών. 

ΚΕΦΑΛΑΙΟ Β' 

ΟΡΓΑΝΑ ΔΙΟΙΚΗΣΗΣ - ΑΡΜΟΔΙΟΤΗΤΕΣ 
Άρθρο 3 

Όργανα Διοίκησης 
(άρθρο 3 παρ.3 Ν. 2909/2001 
και άρθρο 2 Π. Δ/τος 142/2002) 

1. Όργανα διοίκησης του Ινστιτούτου είναι το Διοικητι¬ 
κό Συμβούλιο και ο Γενικός Διευθυντής. 

2. ΤοΔ.Σ. είναι επταμελές και ορίζεται από τον Υπουργό 
Εθνικής Παιδείας και Θρησκευμάτων. Η θητεία των μελών 
του είναι τριετής. Τα μέλη του προέρχονται από επιστή¬ 
μονες αναγνωρισμένου κύρους σε θέματα σχετικά με 
τους σκοπούς του Ι.Δ.ΕΚ.Ε. 

3. Μετην απόφαση ορισμού μελών Δ.Σ. ορίζεται ο Πρό¬ 
εδρος και ο Αντιπρόεδρος αυτού. 

4.0 Γ ενικός Διευθυντής του Ι.Δ.ΕΚ.Ε. διορίζεται με από¬ 
φαση του Υπουργού Εθνικής Παιδείας και Θρησκευμά¬ 
των με τριετή θητεία που μπορεί να ανανεώνεται για ίσο 
χρόνο. Ο Γ ενικός Διευθυντής θα πρέπει να είναι κάτοχος 
πτυχίου Ανώτατης Σχολής και να διαθέτει εμπειρία σε θέ¬ 
ματα σχετικά με τους σκοπούς του Ινστιτούτου. 

Άρθρο 4 

Συγκρότηση, λειτουργία και αρμοδιότητες 
του Διοικητικού Συμβουλίου 
(άρθρο 3 παρ. 3 Ν. 2909/2001 
και άρθρο 3 Π. Δ/τος 142/2002) 

1. ΤοΔ.Σ. συγκροτείται από τον Πρόεδρο, τον Αντιπρό¬ 
εδρο και πέντε ακόμη μέλη. 

2. Το Δ.Σ. συνεδριάζει μετά από πρόσκληση του Προέ¬ 
δρου τακτικά μια φορά το μήνα και έκτακτα όταν το κρίνει 
απαραίτητο ο Πρόεδρος ή το ζητήσει ο Γενικός Διευθυ¬ 
ντής ή το ήμισυ των μελών του Δ.Σ. 

3. Τις συνεδριάσεις του Δ.Σ. μπορεί να συγκαλεί και να 
παρίσταται οποτεδήποτε ο Υπουργός Εθνικής Παιδείας 
και Θρησκευμάτων ή ο Γ ενικός Γ ραμματέας Εκπαίδευσης 
Ενηλίκων. 

4. Ο Πρόεδρος του Δ.Σ. μπορεί να καλεί στις συνεδριά¬ 
σεις του για συζήτηση συγκεκριμένου θέματος στελέχη 
του Ινστιτούτου ή τρίτους. 

5. Το Δ.Σ. βρίσκεται σε απαρτία όταν είναι παρόντα του- 
λάχιστοντα μισό συν ένατων μελώντου. Σε περίπτωση μη 
απαρτίας επανασυνεδριάζει μετά από δύο (2) ημέρες και 
ούτω καθ’ εξής έως ότου υπάρξει απαρτία. Οι αποφάσεις 
του Δ.Σ. λαμβάνονται με απόλυτη πλειοψηφία των παρό¬ 
ντων μελών. Σε περίπτωση ισοψηφίας υπερισχύει η ψή¬ 
φος του Προέδρου. 

6. ΤοΔ.Σ. συγκροτείται και λειτουργεί νόμιμα με όσα μέ¬ 
λη του έχουν ορισθεί. 

7. Το Δ.Σ. νομίμως συνέρχεται και συνεδριάζει εκτός 
έδρας του. 

8. Στις συνεδριάσεις του Δ.Σ. τηρούνται πρακτικά από 
γραμματεία που ορίζει με απόφασή του. Ο Γραμματέας 
του Δ.Σ. δικαιούται αποζημίωσης το ύψος της οποίας κα¬ 


θορίζεται σύμφωνα μετην κοινή υπουργική απόφασή του 
άρθρου 3 παρ. β13του Ν. 2909/2001. 

9. Το Δ.Σ. του Ι.Δ.ΕΚ.Ε. είναι όργανο χάραξης πολιτικής 
του Ινστιτούτου και εγκρίνει μετά από εισήγησή του Γενι¬ 
κού Διευθυντή το επιστημονικό, ερευνητικό και αναπτυ¬ 
ξιακό του πρόγραμμα, την πολιτική του καθώς και τον ετή¬ 
σιο προϋπολογισμό και απολογισμό του Ινστιτούτου. Επί¬ 
σης μπορεί να ελέγχει απολογιστικά τις πράξεις κάθε 
οργάνου του Ινστιτούτου. 

Ειδικότερα το Δ.Σ. του Ι.Δ.ΕΚ.Ε. έχει τις ακόλουθες αρ¬ 
μοδιότητες: 

α. Αποφασίζει το ετήσιο πρόγραμμα δράσης και χα- 
ράσσει την γενική ερευνητική και εκπαιδευτική πολιτική 
του Ινστιτούτου. 

β. Αποφασίζει την πραγματοποίηση κάθε είδους εκδη¬ 
λώσεων και δραστηριοτήτων για την επίτευξη των σκο- 
πώντου Ινστιτούτου όπως: συνεδρίων, σεμιναρίων, ερευ¬ 
νών, εκδόσεων, εκπαιδευτικών προγραμμάτων. 

γ. Αποφασίζει την εκτέλεση προγραμμάτων, δραστη¬ 
ριοτήτων και άλλων εκδηλώσεων που ανατίθενται στο Ιν¬ 
στιτούτο από την Γ.Γ.Ε.Ε. 

δ. Αποφασίζει την ανάληψη προγραμμάτων, δραστη¬ 
ριοτήτων και άλλων εκδηλώσεων που ανατίθενται στο Ιν¬ 
στιτούτο από τις αρμόδιες υπηρεσίες της Ελλάδας, της 
Ευρωπαϊκής Ένωσης ή άλλων διεθνών οργανισμών σχε¬ 
τικών με τους σκοπούς του Ινστιτούτου, την σύναψη συμ¬ 
βάσεων, τον προϋπολογισμό και το πλαίσιο υλοποίησης 
των ενεργειών αυτών, και ορίζει τους υπευθύνους για την 
εκτέλεσή τους. 

ε. Εγκρίνει τον ετήσιο προϋπολογισμό, ισολογισμό και 
απολογισμό, μετά από εισήγησή του Γενικού Διευθυντή, 
προβαίνει στις απαραίτητες τροποποιήσεις του προϋπο¬ 
λογισμού κατάτη διάρκεια της τρέχουσας χρήσηςτου και 
αποφασίζει τη διενέργεια κάθε συγκεκριμένης αναγκαίας 
έκτακτης δαπάνης που δεν περιέχεται στον προϋπολογι¬ 
σμό. 

στ. Αποφασίζει για την ανάθεση μελετών, ερευνών και 
έργων, για τις κάθε είδους προμήθειες και την ανάληψη 
υποχρεώσεων έναντι τρίτων, περιλαμβανομένων των 
αγορών, συμβάσεων μίσθωσης ακινήτων, κινητών πραγ¬ 
μάτων ή παροχής υπηρεσιών. 

ζ. Συγκροτεί, προς υποβοήθησή της εκπλήρωσης του 
σκοπού του, επιτροπές ή ομάδες εργασίας ή ομάδες δι¬ 
οίκησης έργου που αποτελούνται από μέλή του Δ.Σ. ή από 
στελέχη του Ινστιτούτου ή από τρίτους και αναθέτει σ’ αυ¬ 
τούς συγκεκριμένες δραστηριότητες. 

η. Αναθέτει σε μέλη του Δ.Σ. ή σε εργαζόμενους του Ιν¬ 
στιτούτου συγκεκριμένο έργο. 

θ. Ελέγχει απολογιστικά τις πράξεις του Γενικού Διευ¬ 
θυντή και των άλλων εξουσιοδοτημένων από το Δ.Σ. ορ¬ 
γάνων. 

ι. Ασκεί πειθαρχική εξουσία στο προσωπικό του Ινστι¬ 
τούτου, σύμφωνα με τις κείμενες διατάξεις. 

ια. Αποφασίζει για την σύσταση παραρτημάτων του Ιν¬ 
στιτούτου σε διάφορες περιοχές της χώρας. 

ιβ. Αποφασίζει για την έγκριση δαπανών του Ινστιτού¬ 
του με Οικονομικό αντικείμενο που υπερβαίνει το όριο 
που ορίζεται κατά καιρούς με απόφαση του και το οποίο 
κατά την πρώτη εφαρμογή του παρόντος ορίζεται στο πο¬ 
σό των εκατό χιλιάδων 100.000,00 Ευρώ. 

ιγ. Αποφασίζει, κατά τις κείμενες διατάξεις, για την απο¬ 
δοχή ή αποποίηση δωρεών, κληρονομιών ή κληροδοσιών, 
για τη διάθεση, ανταλλαγή ή μεταβολή με οποιοδήποτε 

τρόπο των περιουσιακών στοιχείωντου Ινστιτούτου για την 
επίτευξη των σκοπών του, καθώς και για την εκποίηση ή 
ανταλλαγή ή διάθεση μη αναλώσιμου εξοπλισμού ή υλικού. 

ιδ. Αποφασίζει για κάθε άλλο θέμα του Ινστιτούτου, για 
το οποίο δεν υπάρχει ρητή πρόβλεψη στις διατάξεις του 
παρόντος διατάγματος. 

ιε. Αποφασίζει για τηνπρόσληψη των επιμορφωτών, του 
έκτακτου προσωπικού και την ανάθεση με σύμβαση μί¬ 
σθωσης έργου σύμφωνα με τις ανάγκες του Ινστιτούτου. 

ιστ. Το Δ.Σ. μπορεί με απόφασή του να μεταβιβάζει συ¬ 
γκεκριμένες και εντός πλαισίου κάθε φορά αρμοδιότητές 
του σε μέλη του ή στον Γενικό Διευθυντή του Ινστιτούτου, 
εκτός από εκείνες των περιπτώσεων α, δ, στ, η, θ, ι, ιβ και 
ιγ. Οι μεταβιβάσεις αυτών των αρμοδιοτήτων είναι ελευ¬ 
θέριος ανακλητές. 

Άρθρο 5 

Πρόεδρος - Αρμοδιότητες 

1.0 Πρόεδρος ορίζεται με την υπουργική απόφαση διο¬ 
ρισμού των μελών του Δ.Σ. του Ι.Δ.ΕΚ.Ε. και έχει τις εξής 
αρμοδιότητες: 

α) Καθορίζει τα θέματα ημερήσιας διάταξης στα οποία 
συμπεριλαμβάνονται και τα προτεινόμενα από δύο του¬ 
λάχιστον μέλη του. Τα προτεινόμενα θέματα πρέπει να 
υποβάλλονται στον Πρόεδρο τουλάχιστον τέσσερις ημέ¬ 
ρες πριν τη συνεδρίαση του οργάνου εκτός αν αποδε¬ 
δειγμένα έχουν προκύψει εκτάκτως. 

β) Π ροεδρεύει και κατευθύνει τις συνεδριάσεις του Δ.Σ. 
του Ινστιτούτου και υπογράφει τα πρακτικά και τις απο¬ 
φάσεις του. 

2. Σε περίπτωση απουσίαςτου, ο Πρόεδρος αναπληρώ¬ 
νεται από τον Αντιπρόεδρο. 

3. Σε περίπτωση έλλειψης, απουσίας ή κωλύματος του 
Γενικού Διευθυντή ασκεί τα καθήκοντά του. 

Άρθρο 6 

Γενικός Διευθυντής - Αρμοδιότητες 
(άρθρο 3 του Ν. 2909/2001 
και άρθρο 3 παρ. 2 Π.Δ/τος 142/2002) 

1. Ο Γ ενικός Διευθυντής προΐσταται των Υπηρεσιών και 
του προσωπικού του Ινστιτούτου εκπροσωπεί αυτό δικα- 
στικώς καιεξωδίκως, εκτελείτις αποφάσειςτου Δ.Σ., συμ¬ 
μετέχει στις συνεδριάσεις του, χωρίς δικαίωμα ψήφου και 
εισηγείται για κάθε θέμα της αρμοδιότητάς του. 

Ειδικότερα ο Γενικός Διευθυντής έχει τις ακόλουθες 
αρμοδιότητες: 

α. Συμμετέχει στις συνεδριάσεις του Δ.Σ. χωρίς δικαίω¬ 
μα ψήφου, και εισηγείται τα θέματα που έχουν σχέση με 
τις αρμοδιότητές του. 

β. Επιμελείται και παρακολουθεί την εκτέλεση των απο¬ 
φάσεων του Δ.Σ. και προβαίνει στις απαραίτητες για την 
εφαρμογή τους ενέργειες. 

γ. Επιλέγει και τοποθετεί τους προϊσταμένους των υπη¬ 
ρεσιακών μονάδων του Ινστιτούτου. 

δ. Έχει την ευθύνη της παρακολούθησης της εκτέλε¬ 
σης των ερευνητικών, εκπαιδευτικών και λοιπών προ¬ 
γραμμάτων και δραστηριοτήτων που πραγματοποιεί το 
Ινστιτούτο. 

ε. Εντέλλεται την εκτέλεση των δαπανών που έχουν 
αποφασιστεί από το Δ.Σ. 

στ. Μεριμνά για την κατάρτιση του προϋπολογισμού, 
του ισολογισμού και του απολογισμού του Ινστιτούτου 
και την υποβολή τους προς έγκριση στο Δ.Σ. 


ζ. Εισηγείται προς το Δ.Σ. πηγές χρηματοδότησης κα¬ 
θώς και κάθε πράξη που είναι απαραίτητη για την εξα¬ 
σφάλιση χρηματικών πόρων. 

η. Συντάσσειτην ετήσια έκθεση για την εξέλιξη των προ¬ 
γραμμάτων και δραστηριοτήτων του Ινστιτούτου, που 
υποβάλλεται στο Δ.Σ. 

θ. Παρέχει στο Δ.Σ. όλες τις πληροφορίες που του ζη¬ 
τούνται. 

ι. Υπογράφει όλη την αλληλογραφία του Ινστιτούτου, 
ια. Εκδίδει τις πράξεις πρόσληψης και απόλυσης του 
κάθε είδους προσωπικού του Ινστιτούτου. 

ιβ. Αποφασίζει την εκτέλεση δαπανών στα πλαίσια του 
εγκριθέντος από το Δ.Σ. προϋπολογισμού. 

ιγ. Είναι υπεύθυνος για την πραγματοποίηση δαπανών 
του Ινστιτούτου με οικονομικό αντικείμενο το οποίο δεν 
υπερβαίνειτοποσότωνεκατό χιλιάδων 100.000,00 Ευρώ. 
Το ποσό αυτό είναι δυνατόν να αναπροσαρμόζεται με 
απόφαση του Δ.Σ. του Ι.Δ.ΕΚ.Ε. 

ιδ. Εγκρίνει μετακινήσεις υπαλλήλων και συνεργατών 
στην ημεδαπή ή αλλοδαπή για την εκτέλεση συγκεκριμέ¬ 
νων εργασιών στο πλαίσιο των δραστηριοτήτων του Ιν¬ 
στιτούτου και συμμετοχή σε συνέδρια. Γιατις αποστολές 
αυτές εφόσον τα έξοδα δεν καλύπτονται από άλλη πηγή 
καταβάλλονται από το Ινστιτούτο τα έξοδα ταξιδιού και η 
ημερήσια αποζημίωση το ύψος της οποίας καθορίζεται 
κάθε φορά με απόφαση του Δ.Σ. 

ιε. Ο Γ ενικός Διευθυντής ασκεί και όποια άλλα καθήκο¬ 
ντα του ανατίθενται από το Δ.Σ. με σχετική απόφασή του. 

2. Σε περίπτωση ελλείψεως, απουσίας ή κωλύματος του 
Γ ενικού Διευθυντή, τα καθήκοντά του ασκούνται από τον 
Πρόεδρο του Δ.Σ. του Ινστιτούτου. 

ΚΕΦΑΛΑΙΟ Γ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ 
Άρθρο 7 

Διάρθρωση υπηρεσιών 
(άρθρο 4 Π. Δ/τος 142/2002) 

Στο Ινστιτούτο Διαρκούς Εκπαίδευσης Ενηλίκων λει¬ 
τουργούν οι ακόλουθες υπηρεσίες σε επίπεδο Διεύθυν¬ 
σης: 

Α. Υπηρεσία Διοίκησης και Οικονομικού. 

Β. Υπηρεσία Μελετών και Προγραμμάτων. 

Άρθρο 8 

Υπηρεσία Διοίκησης και Οικονομικού 
(άρθρο 5 Π. Δ/τος 142/2002) 

Η υπηρεσία Διοίκησης και Οικονομικού έχει ως αρμο¬ 
διότητα την παρακολούθηση των πάσης φύσεως θεμά¬ 
των κατάστασης προσωπικού του ΙΔΕΚΕ και τη διαχείρι¬ 
ση των οικονομικών πόρων του Ινστιτούτου. 

Η Υπηρεσία Διοίκησης και Οικονομικού διακρίνεται σε 
δύο (2) μονάδες, που λειτουργούν σε επίπεδο Τμήματος: 

α. Μονάδα Διοίκησης και Υποστήριξης με τις ακόλου¬ 
θες αρμοδιότητες: 

αΐ. Τη μέριμνα για την διαρκή και εύρυθμη λειτουργία 
των υπηρεσιώντου Ινστιτούτου. 

α2. Τα θέματα που αφορούν στην πρόσληψη του προ¬ 
σωπικού του Ινστιτούτου και το υπηρεσιακό τους καθε¬ 
στώς. 

α3. Τη νομοτεχνική προπαρασκευή, προώθηση και πα¬ 
ρακολούθηση αποφάσεων, συμβάσεων, διαδικαστικών 
και δικαστικών ενεργειών και κάθε άλλου νομικού ζητή¬ 
ματος. 

α4. Τη γραμματειακή υποστήριξη του Ινστιτούτου, 
α5. Τη μέριμνα για τους χώρους, την μηχανοργάνωση 
και την τεχνική υποστήριξη των υπηρεσιών του Ινστιτού¬ 
του, 

α6. Τη μέριμνα για την συντήρηση και εύρυθμη λει¬ 
τουργία του τεχνολογικού εξοπλισμού που απαιτείται για 
την υποστήριξη και υλοποίηση των προγραμμάτων. 

α7. Τη μέριμνα για τις μετακινήσεις των μελών του Δ.Σ. 
και του προσωπικού στο εσωτερικό και εξωτερικό. 

β. Μονάδα Οικονομικής Διαχείρισης με τις ακόλουθες 
αρμοδιότητες: 

βΐ. Την εκκαθάριση των αποδοχών και γενικότερα των 
αποζημιώσεων του προσωπικού 
β2. Την είσπραξη εσόδων 
β3. Τη διαχείριση κάθε δαπάνης 
β4. Τη διενέργεια κάθε είδους δαπάνης που αποσκοπεί 
στην εύρυθμη λειτουργία του Ινστιτούτου 
β5. Τη συλλογή των απαιτούμενων παραστατικών που 
αφορούντις συμβάσεις που υπογράφονται μεταξύ του Ιν¬ 
στιτούτου και των ανεξάρτητων μελετητών, ερευνητών ή 
προμηθευτών 

β6. Την αξιολόγηση των πάσης φύσεως προσφορών και 
τη σχετική εισήγηση προς τα αρμόδια όργανα 
β7. Τη διενέργεια των προμηθειών αναλώσιμων ή μη 
υλικών 

β8. Τη σύνταξη του ετήσιου προϋπολογισμού, ο οποίος 
συνοδεύεται από αναλυτική έκθεση στην οποία δικαιολο¬ 
γούνται οι προβλέψεις εσόδων και εξόδων, του Ισολογι¬ 
σμού και του οικονομικού απολογισμού των δραστηριο¬ 
τήτων, καθώς και τη μέριμνα για την εκτέλεση του προϋ¬ 
πολογισμού 

β9. Τη σύνταξη του μηνιαίου ταμειακού προγράμματος. 

Άρθρο 9 

Υπηρεσία Μελετών και Προγραμμάτων 
(άρθρο 6 του Π. Δ/τος 142/2002) 

Η Υπηρεσία Μελετών και Προγραμμάτων έχει ως κύρια 
αρμοδιότητα την εισήγηση και πραγματοποίηση ερευνών 
και μελετών του ΙΔΕΚΕ και την εφαρμογή προγραμμάτων 
και αποτελεσμάτων. 

Η Υπηρεσία Μελετών και Προγραμμάτων διακρίνεται σε 
δύο (2) Μονάδες που λειτουργούν σε επίπεδο τμήματος: 

α. Μονάδα Μελετών και Ερευνών η οποία έχει τις ακό¬ 
λουθες αρμοδιότητες: 

αΐ. Την εισήγηση ερευνών, την πραγματοποίηση ερευ¬ 
νών και μελετών και την εκτέλεση προγραμμάτων, που 
αποφασίζονται από τα αρμόδια όργανα, καθώς και την 
παρακολούθηση, την αξιολόγηση και τον συντονισμό των 
μελετών και ερευνών που έχουν ανατεθεί και εκτελούνται 
από τρίτους 

α2. Τη διεξαγωγή βασικής έρευνας για την δημιουργία 
υλικού τεκμηρίωσης, τη συλλογή, διαχείριση, ανάλυση 
και επεξεργασία των κάθε είδους πληροφοριών και στοι¬ 
χείων που αφορούν στους σκοπούς και στα προγράμμα¬ 
τα του Ινστιτούτου. 

β. Μονάδα Εφαρμογών και Προγραμμάτων με τις εξής 
αρμοδιότητες: 

βΐ. Την εισήγηση εφαρμογών των αποτελεσμάτων των 
ερευνών σε νέα προγράμματα καθώς και τον σχεδίασμά, 
τη διοργάνωση, την εκτέλεση και την αξιολόγηση προ¬ 
γραμμάτων εκπαίδευσης, επιμόρφωσης και κατάρτισης 
β2. Την οργάνωση συστημάτων εκπαίδευσης εξ απο- 
στάσεως 


β3. Τη διαμόρφωση, παραγωγή και προμήθεια έντυπου, 
οπτικοακουστικού, πληροφοριακού, εκπαιδευτικού και 
επιμορφωτικού υλικού, κατάλληλου για την εκπαίδευση 
ενηλίκων και την εξ αποστάσεως εκπαίδευση 

β4. Την πραγματοποίηση δημοσιεύσεων και εκδόσεων, 
την καταγραφή, κατάταξη, συντήρηση και αρχειοθέτηση 
του κάθε είδους πληροφοριακού έντυπου ή οπτικοακου- 
στικού υλικού. 

Άρθρο 10 

Προϊστάμενοι Υπηρεσιών και Μονάδων 
(άρθρο 7 Π. Δ/τος 142/2002) 

1. Στις υπηρεσίες του ΙΔΕΚΕ προΐστανται υπάλληλοι 
που υπηρετούν με απόσπαση, σ’ αυτό, από το Δημόσιο 
και τον ευρύτερο δημόσιο τομέα. 

2. Οι προϊστάμενοι των Υπηρεσιών και Μονάδων του 
ΙΔΕΚΕ επιλέγονται και τοποθετούνται από το Γενικό Διευ¬ 
θυντή του Ινστιτούτου με θητεία η διάρκεια της οποίας κα¬ 
θορίζεται με απόφαση του Δ.Σ. 

3. Εντός μηνάς από τη λήξη της θητείας τους ο Γ ενικός 
Διευθυντής αποφασίζει για την ανανέωση της θητείας 
τους ή την επιλογή άλλων προϊσταμένων. 

4. Προϊστάμενος Υπηρεσίας ή Μονάδας του ΙΔΕΚΕ κα¬ 
τά τη διάρκεια της θητείας του επιτρέπεται να αντικατα- 
σταθεί με απόφαση του Γενικού Διευθυντή για λόγους 
που ανάγονται στην άσκηση των καθηκόντων του. 

ΚΕΦΑΆΑΙΟΔ' 

ΠΡΟΣΩΠΙΚΟ 

Άρθρο 11 

Προσωπικό για την κάλυψη πάγιων 
και διαρκών αναγκών 
(άρθρο 8 του Π. Δ/τος 142/2002) 

Οι πάγιες και διαρκείς ανάγκες του Ινστιτούτου καλύ¬ 
πτονται από υπαλλήλουςτου Δημοσίου, Ν.Π.Δ.Δ., ΟΤΑ, Α’ 
και Β' βαθμού και τους φορείς του ευρύτερου δημόσιου 
τομέα, του άρθρου 14του Ν.2190/94, οι οποίοι επιτρέπε¬ 
ται: 

α. Να αποσπώνται στο ΙΔΕΚΕ μετά από απόφαση του 
Δ.Σ σύμφωνα με τις κείμενες διατάξεις. 

β. Να απασχολούνται στο ΙΔΕΚΕ με παράλληλη άσκηση 
των καθηκόντων της κύριας θέσης τους. 

Άρθρο 12 

Προσωπικό για την εκτέλεση 
εκπαιδευτικών προγραμμάτων 
(άρθρο 9 του Π. Δ/τος 142/2002) 

1. Οι εκπαιδευτικές ανάγκες του ινστιτούτου καλύπτο¬ 
νται από επιμορφωτές και λοιπό εκπαιδευτικό προσωπι¬ 
κό, κύριο και βοηθητικό, για την πρόσληψη ή απασχόλη¬ 
ση του οποίου εφαρμόζονται οι ισχύουσες κάθε φορά 
σχετικές διατάξεις. Το προσωπικό αυτό μπορεί να απα¬ 
σχολείται: α)με σύμβαση εργασίας ιδιωτικού δικαίου ορι¬ 
σμένου χρόνου ή β) με σύμβαση μίσθωσης έργου ή με 
σύμβαση ωριαίας αποζημίωσης επιμορφωτών. 

2. Ο αριθμός του προσωπικού αυτού κατά ειδικότητα 
καθορίζεται με απόφαση του Υπουργού Εθνικής Παιδείας 
και Θρησκευμάτων μετά από πρόταση του Ι.Δ.ΕΚ.Ε. Με 
την ίδια απόφαση καθορίζονται και τα αντίστοιχα προσό¬ 
ντα. 

3. Το Ι.Δ.ΕΚ.Ε. μπορεί να αναθέτει την εκτέλεση συγκε¬ 
κριμένων έργων, στα πλαίσια υλοποίησης των προγραμ- 

μάτων του ινστιτούτου σε ιδιώτες με την οποία συμβάλ¬ 
λεται με σύμβαση μίσθωσης έργου, σύμφωνα με τις δια¬ 
τάξεις του άρθρου 2 παρ.23 του Ν.2621/98 (Α' 136). Ο 
αριθμός των ατόμων κατά ειδικότητα, τα τυπικά προσό¬ 
ντα, η διάρκεια εκτέλεσης των έργων και η αμοιβή των 
αναδοχών καθορίζονται κάθε φορά με απόφαση του Δ.Σ. 
του Ινστιτούτου. 

Άρθρο 13 

Θέματα υπηρεσιακής κατάστασης υπαλλήλων 
(άρθρο 10 του Π.Δ/τος 142/2002) 

1. Για τα θέματα κανονικών και αναρρωτικών αδειών τα 
λοιπά θέματα υπηρεσιακής κατάστασης καθώς και τα δι¬ 
καιώματα και τις υποχρεώσεις του προσωπικού που προ¬ 
σλαμβάνεται από το Ι.Δ.ΕΚ.Ε. και δεν ρυθμίζονται από τις 
διατάξεις του Π. Δ/τος 142/2002 εφαρμόζονται ανάλογα 
οι αντίστοιχες διατάξεις του Π. Δ/τος 410/88 που αφο¬ 
ρούν στο προσωπικό με σύμβαση εργασίας Ιδιωτικού Δι¬ 
καίου και συμπληρωματικά οι διατάξεις της εργατικής νο¬ 
μοθεσίας. Οι αποδοχές του προσωπικού που προσλαμ¬ 
βάνεται με σύμβαση ιδιωτικού δικαίου ορισμένου χρόνου 
καθορίζονται σύμφωνα με τις διατάξεις του ΚΕΦ.Δ' του 
Ν. 1876/90 (Α'27). 

2. Οι συμβάσεις ορισμένου χρόνου των επιμορφωτών 
και του λοιπού προσωπικού με σύμβαση εργασίας Ιδιωτι¬ 
κού Δικαίου λήγουν με το πέρας του χρόνου για τον οποί¬ 
ον προσλήφθηκαν χωρίς καμία διαδικασία και χωρίς κα¬ 
ταβολή οποιοσδήποτε αποζημίωσης για την αιτία αυτή. 

3. Οι συμβάσεις ορισμένου χρόνου και οι συμβάσεις μί¬ 
σθωσης έργου μπορούν να καταγγελθούν οποτεδήποτε, 
για σπουδαίο λόγο, με απόφαση του αρμοδίου για την 
πρόσληψη οργάνου. 

4. Τα θέματα κατάστασης προσωπικού, τα δικαιώματα 
και οι υποχρεώσεις καθώς και τα θέματα του πειθαρχικού 
δικαίου των αποσπασμένων στο Ι.Δ.ΕΚ.Ε. υπαλλήλων διέ- 
πονται: 

α) Από τις διατάξεις του υπαλληλικού κώδικα (Ν. 
2683/1999) προκειμένου για μονίμους υπαλλήλους του 
δημοσίου, των Ν.Π.Δ.Δ. καιτου κώδικα Δημοτικών και Κοι¬ 
νοτικών υπαλλήλων για τους υπαλλήλους των Ο.Τ.Α. 

β) Από τις διατάξεις του Π.Δ. 410/1988, προκειμένου για 
προσωπικό με σύμβαση εργασίας ιδιωτικού δικαίου του 
δημοσίου των Ν.Π.Δ.Δ. και των Ο.Τ.Α. Α' και Β' βαθμού 
όπως εκάστοτε ισχύουν. 

γ) Από τις οικείες διατάξεις του οικείου κανονισμού κα¬ 
τάστασης προσωπικού του Νομικού Προσώπου προκει¬ 
μένου για τακτικό προσωπικό Ν.Π.Ι.Δ. 

5. Για τους προσλαμβανομένους από το ΙΔΕΚΕ εφαρ¬ 
μόζονται ανάλογα οι διατάξεις του πειθαρχικού δικαίου 
του Π.Δ. 410/1988. 

Άρθρο 14 

Χρόνος εργασίας - Ωράριο 
(άρθρο 11 του Π. Δ/τος 142/2002) 

1. Χρόνος εργασίας του προσωπικού του ΙΔΕΚΕ είναι ο 
προβλεπόμενος κάθε φορά για τους δημοσίους πολιτι¬ 
κούς διοικητικούς υπαλλήλους. 

2. Το ωράριο εργασίας καθορίζεται με απόφαση του 
Γενικού Διευθυντή. Γ ια τον καθορισμό του ωραρίου ερ¬ 
γασίας λαμβάνονται υπόψη οι ιδιαιτερότητες του ΙΔΕΚΕ. 
Η τήρηση ελαστικού ωραρίου (προσέλευση - αποχώρη¬ 
ση) μπορεί να γίνεται κατά παρέκκλιση του ισχύοντος για 
τις δημόσιες υπηρεσίες. 


Άρθρο 15 

Πειθαρχικώς προϊστάμενοι 
(άρθρο 12 Π. Δ/τος 142/2002) 

1. Πειθαρχικώς προϊστάμενοι των αποσπασμένων στο 
ΙΔΕΚΕ υπαλλήλων καθώς και των προσλαμβανομένων 
από το Ινστιτούτο είναι: 

α) Το Διοικητικό Συμβούλιο 

β) Ο Γ ενικός Διευθυντής 

γ) Οι προϊστάμενοι Υπηρεσιών του ΙΔΕΚΕ. 

Άρθρο 16 

Επιτροπές Αξιολόγησης 

Το Δ.Σ. του Ινστιτούτου δύναται να συγκροτεί μετά από 
εισήγηση του Γ ενικού Διευθυντή Επιτροπές αξιολογήσε¬ 
ων προγραμμάτων αποτελούμενες από άτομα με σχετική 
εμπειρία και εξειδίκευση. Οι επιτροπές αυτές εισηγούνται 
στον Γενικό Διευθυντή. Με τις ίδιες πράξεις είναι δυνατόν 
να ορίζεται συντονιστής του έργου των αξιολογήσεων 
των προγραμμάτων. 

Άρθρο 17 

Πνευματική Ιδιοκτησία 

1. Τα προγράμματα και τα έργα που παράγονται και διε¬ 
ξάγονται από το Ινστιτούτο, η δημοσίευση και η εκμετάλ¬ 
λευση των αποτελεσμάτωντους ανήκουν σ’ αυτό και εφό¬ 
σον συμφωνηθεί και προβλεφθεί στη σχετική σύμβαση 
εργασίας ή έργου και στο προσωπικό του συνεργάτη ή 
την ομάδα που το παρήγαγαν. Το αυτό ισχύει και για την 
πνευματική ιδιοκτησία που προέρχεται από τη διεθνή συ¬ 
νεργασία. 

2. Τα ανωτέρω δεν ισχύουν στην περίπτωση κατά την 
οποία το Ινστιτούτο αναλαμβάνει την εκτέλεση προγραμ¬ 
μάτων διαφόρων οργανισμών οι οποίοι διατηρούν στην 
περίπτωση αυτή την πνευματική ιδιοκτησία των έργων ή 
του προγράμματος του. 

ΚΕΦΑΛΑΙΟ Ε' 

ΟΙΚΟΝΟΜΙΚΗ ΔΙΑΧΕΙΡΙΣΗ 

Άρθρο 18 
Λογιστικό σύστημα 

1. Το λογιστικό σύστημα που ακολουθείται στο Ι.Δ.ΕΚ.Ε. 
είναι διπλογραφικό σύστημα εγγραφών σύμφωνα με το 
ενιαίο λογιστικό σχέδιο. 

2. Το Λογιστήριο είναι αρμόδιο για την τήρηση των λο¬ 
γιστικών βιβλίων και την διενέργεια αντίστοιχων λογιστι¬ 
κών εγγραφών σύμφωνα με τους ισχύοντες κανόνες της 
λογιστικής και κείμενη νομοθεσία. 

3. Ο προϊστάμενος του Λογιστηρίου είναι υπεύθυνος 
για την ακρίβεια και την νομιμότητα των λογιστικών εγ¬ 
γραφών. Οι ταμειακοί υπόλογοι ευθύνονται μόνο για τα 
στοιχεία που τηρούν εκείνοι. 

4. Το Λογιστήριο συγκεντρώνει τα στατιστικά δεδομένα 
που αναφέρονται στην εκτέλεση του προϋπολογισμού 
εσόδων και δαπανώντου Ινστιτούτου σε μορφή που να δι¬ 
ευκολύνει το έργο της διοικήσεως. 

5. Το Δ.Σ. του Ινστιτούτου μπορεί ύστερα από εισήγηση 
του Γενικού Διευθυντή να συγκροτεί επιτροπές διαδικα¬ 
σίας προκήρυξης και κατακύρωσης διαγωνισμών. 

Άρθρο 19 

Προμήθειες - Εκτελέσεις εργασιών 

1. Προμήθειες και εκτελέσεις έργων ή εργασιών μέχρι 
του ποσού των τριάντα χιλιάδων (30.000,00) Ευρώ ενερ- 

γούνται χωρίς διαγωνισμό, ύστερα από προηγούμενη 
έγκριση του Δ.Σ. του ΙΔΕΚΕ. 

2. Προμήθειες και εκτελέσεις έργων και εργασιών από 
30.000,00 Ευρώ μέχρι 60.000,00 Ευρώ ενεργούνται με 
πρόχειρο μειοδοτικό διαγωνισμό. 

3. Προμήθειες και εκτελέσεις έργων και εργασιών 
ύψους άνω των 60.000,00 Ευρώ ενεργούνται με μειοδοτι¬ 
κό διαγωνισμό. 

Για την κατακύρωση μειοδοτικών διαγωνισμών ποσών 
άνω του καθοριζόμενου με την παράγραφο 9, εδάφιο 1β 
του άρθρου 4 του παρόντος αποφασίζει το Διοικητικό 
Συμβούλιο του Ι.Δ.ΕΚ.Ε. 

4. Γ ια τους όρους, τις προδιαγραφές και τη συλλογή 
των προσφορών κατά τους διαγωνισμούς μεριμνούν οι 
Οικονομικές Υπηρεσίες του Ινστιτούτου, ενεργώντας στο 
πλαίσιο των σχετικών κατευθύνσεων ή αποφάσεων του 
Διοικητικού Συμβουλίου. 

Άρθρο 20 
Προϋπολογισμός 

1. Το οικονομικό έτος αρχίζει απάτην 1η Ιανουάριου και 
λήγει την 31η Δεκεμβρίου του ίδιου ημερολογιακού 
έτους. 

2. Τα έσοδα και οι δαπάνες του Ιδρύματος καθορίζονται 
ετησίως με τον προϋπολογισμό του και κατατάσσονται 
συμφώνως προς του κωδικούς αριθμούς του Ενιαίου Λο¬ 
γιστικού Σχεδίου. 

3.0 προϋπολογισμός συντάσσεται από τις Οικονομικές 
Υπηρεσίες του Ινστιτούτου στο πλαίσιο των αποφάσεων 
και κατευθύνσεων του Διοικητικού Συμβουλίου, υποβάλ¬ 
λεται προς ψήφιση από τον Γ ενικό Διευθυντή και ψηφίζε¬ 
ται από το Διοικητικό Συμβούλιο το αργότερο ως το τέλος 
Οκτωβρίου. 

4. Τροποποιήσεις του προϋπολογισμού επιτρέπονται εκ 
των υστέρων, εφόσον τηρείται η διαδικασία της παρ. 3 
του παρόντος άρθρου. 

Άρθρο 21 

Απολογισμός - Ισολογισμός 

1. Εντός τριών μηνών από τη λήξη του Διαχειριστικού 
έτους συντάσσονται ο Ισολογισμός καθώς και ο Απολογι¬ 
σμός εσόδων και εξόδων που πραγματοποιήθηκαν κατά 
το προηγούμενο έτος και υποβάλλονται προς έγκριση 
στο Διοικητικό Συμβούλιο από τον Γενικό Διευθυντή μέχρι 
το τέλος Απριλίου. 

2. Ο απολογισμός αναγράφει σε ιδιαίτερη στήλη: 
α) Τα προϋπολογισθέντα έσοδα και έξοδα 

β) Τα πραγματοποιηθέντα έσοδα και έξοδα 

γ) Τα ποσά που προκύπτουν επιπλέον ή επί έλαττον. 

δ) Τα διαθέσιμα που προκύπτουν από τον απολογισμό. 

Άρθρο 22 
Βιβλία - Στοιχεία 

1. Το Ινστιτούτο τηρεί υποχρεωτικά τα εξής βιβλία και 
στοιχεία: 

α) βιβλίο πρωτοκόλλου αλληλογραφίας 
β) βιβλίο πρακτικών συνεδριάσεων Δ.Σ. 
γ) βιβλία λογιστικής παρακολούθησης στα οποία κατα- 
χωρούνται με χρονολογική σειρά και με λογιστική τάξη 
άλατα έσοδα και τα έξοδα του Ινστιτούτου, που πραγμα¬ 
τοποιούνται στην διάρκεια των χρήσεων, 
δ) στελέχη αριθμημένων διπλοτύπων αποδείξεων ει¬ 


σπράξεων και ενταλμάτων πληρωμής, θεωρημένα από το 
Γενικό Διευθυντή. 

ε) Μητρώο Παγίων 

2. Το Ινστιτούτο εκτός των παραπάνω βιβλίων και στοι¬ 
χείων, τηρεί και όποια άλλα κρίνονται αναγκαία ή προβλέ- 
πονται από ειδικές διατάξεις. 

3. Όλα τα βιβλία και στοιχεία μπορούν να τηρούνται μη¬ 
χανογραφικά κατά τις εκάστοτε τεχνικές δυνατότητες 
σύμφωνα με τις κείμενες διατάξεις. 

Άρθρο 23 

Διαχείριση εσόδων του Ινστιτούτου 

1. Τα έσοδα του Ινστιτούτου από οποιαδήποτε πηγή και 
αν προέρχονται, πραγματοποιούνται με φροντίδα της οι¬ 
κονομικής υπηρεσίας και κατατίθενται στην Τράπεζα. 

2. Η ανάληψη, διάθεση ή πραγματοποίηση οιασδήποτε 
εκροής γίνεται με ειδική έγγραφη εντολή του Γ ενικού Δι¬ 
ευθυντή του Ινστιτούτου ή του εντεταλμένου από αυτόν 
προσώπου, σύμφωνα με τον εγκεκριμένο προϋπολογι¬ 
σμό. 

Άρθρο 24 

Δαπάνες 

1. Η πραγματοποίηση των επι μέρους δαπανών στο 
πλαίσιο του εγκεκριμένου προϋπολογισμού του Ινστιτού¬ 
του γίνεται με φροντίδα της οικονομικής υπηρεσίας κατά 
τις εντολές του Γ ενικού Διευθυντή του Ινστιτούτου ή του 
εντεταλμένου από αυτόν προσώπου. Οι πληρωμές των 
δαπανών γίνονται μετραπεζικές επιταγές. Μικροδαπάνες 
διοικήσεως και λειτουργίας του Ινστιτούτου εκτελούνται 
με προκαταβολές που εκδίδονται στη διάθεση του εντε¬ 
ταλμένου από τον Γενικό Διευθυντή προσώπου και απο¬ 
δίδεται λογαριασμός κάθε δίμηνο. 

2. Εντάλματα προπληρωμής με αντίστοιχη υποχρέωση 
απόδοσης λογαριασμού εκδίδονται με εντολή του Γενι¬ 
κού Διευθυντή στο όνομα του εντεταλμένου προσώπου 
μέχρι ποσού που ορίζεται κατά καιρούς με απόφαση του 
Δ.Σ. και που κατά την πρώτη εφαρμογή του παρόντος κα¬ 
νονισμού ορίζεται μέχρι του ποσού των δέκα χιλιάδων 
(10.000,00) Ευρώ. Η απόδοση λογαριασμού γίνεται εντός 
προθεσμίας δύο μηνών από της επελεύσεως και παρε- 
λεύσεως του γεγονότος για την αντιμετώπιση του οποίου 
εκδόθηκε το ένταλμα προπληρωμής και όχι πέραν της 
31ης Δεκεμβρίου κάθε έτους. Η άκαρπη παρέλευση της 
προθεσμίας αυτής συνεπάγεται τον καταλογισμό του 
προκαταβληθέντος ποσού σε βάρος εκείνου στο όνομα 
του οποίου εκδόθηκε το ένταλμα. 

Άρθρο 25 

Διαχείριση Υλικού και Περιουσίας 

1. Το υλικό του Ινστιτούτου διακρίνεται σε πάγιο και 
αναλώσιμο 

2. Το πάγιο υλικό υπόκειται σε φθορά και απόσβεση. Το 
αναλώσιμο υλικό παρακολουθείται από τις διαδικασίες 
αποθήκης. 

Άρθρο 26 

Οικονομικός έλεγχος 

1. Ο οικονομικός και διαχειριστικός έλεγχος του ινστι¬ 
τούτου γίνεται από δύο ορκωτούς λογιστές που ορίζονται 
από τον Γ ενικό Διευθυντή του Ινστιτούτου από πίνακα δέ¬ 
κα ορκωτών λογιστών που καταρτίζεται από το Διοικητικό 
Συμβούλιο του Σώματος Ορκωτών Λογιστών μετά από αί- 

τηση του Γενικού Διευθυντή του Ινστιτούτου. Ο τακτικός 
έλεγχος της οικονομικής διαχείρισης γίνεται κάθε χρόνο 
και οι δαπάνες βαρύνουν το Ινστιτούτο. 

2. Το διαχειριστικό έτοςτου Ινστιτούτου συμπίπτει μετο 
ημερολογιακό έτος. 

3. Οι ορκωτοί λογιστές που ασκούν τον τακτικό έλεγχο 
υποβάλλουν μέχρι το τέλος Ιουνίου κάθε έτους έκθεση 
για τη διαχείριση και τον απολογισμό του διαχειριστικού 
έτους που έληξε. Οι εκθέσεις υποβάλλονται δια του Γενι¬ 
κού Διευθυντή στο Δ.Σ. του Ινστιτούτου και στον Υπουρ¬ 
γό Εθνικής Παιδείας και Θρησκευμάτων. 

4. Ο Υπουργός Εθνικής Παιδείας και Θρησκευμάτων 


δύναται να ζητήσει οποτεδήποτε έκτακτο έλεγχο της οι¬ 
κονομικής διαχείρισης του Ινστιτούτου. 

Άρθρο 27 
Ισχύς Κανονισμού 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςι· 
θ-ΙΠ3ίΙ: ννθ5ΐΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































